CELEX: 62019CN0899
Language: ro
Date: 2019-12-04 00:00:00
Title: Cauza C-899/19 P: Recurs introdus la 4 decembrie 2019 de către România împotriva hotărârii Tribunalului (camera a doua) pronunțate la 24 septembrie 2019 în cauza T-391/17, România/Comisia

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/42
            
         
      Recurs introdus la 4 decembrie 2019 de către România împotriva hotărârii Tribunalului (camera a doua) pronunțate la 24 septembrie 2019 în cauza T-391/17, România/Comisia
      (Cauza C-899/19 P)
      (2020/C 54/46)
      Limba de procedură: romana
      
         Părțile
      
      
         Recurentă: România (reprezentanți: E. Gane, L. Lițu, M. Chicu, agenți)
      
         Celelalte părți în proces: Comisia Europeană, Ungaria
      
         Concluziile recurentei
      
      
                  —
               
               
                  să admită recursul, să anuleze integral Hotărârea Tribunalului în cauza T-391/17, să judece cauza T-391/17, admițând acțiunea în anularea Deciziei (UE) 2017/652
               
            sau
      
                  —
               
               
                  să admită recursul, să anuleze integral Hotărârea Tribunalului în cauza T-391/17 și să trimită cauza T-391/17 spre judecare Tribunalului UE, iar, în rejudecare, acesta să admită acțiunea în anulare și să anuleze Decizia (UE) 2017/652;
               
            
                  —
               
               
                  să oblige Comisia la plata cheltuielilor de judecată.
               
            
         Motivele și principalele argumente
      
      
                  
                     A.
                  
               
               
                  
                     Încălcarea dispozițiilor Tratatelor UE referitoare la competențele Uniunii
                  
                  Tribunalul săvârșește o eroare de drept atunci când, cu încălcarea principiului atribuirii de competențe consacrat de art. 5 alin. (2) din Tratatul privind Uniunea Europeană, asimilează valorile enumerate la articolul 2 TUE unei acțiuni specifice/obiectiv în domeniul de competență UE și invită Comisia să prezinte acte specifice având ca obiectiv principal respectarea drepturilor persoanelor aparținând minorităților naționale și lingvistice și a bogăției diversității culturale și lingvistice.
               
            
                  
                     B.
                  
               
               
                  
                     Încălcarea articolului 296 al doilea paragraf TFUE
                  
                  Tribunalul a interpretat eronat articolul 296 al doilea paragraf TFUE în ceea ce privește obligația de motivare care îi revenea Comisiei, apreciind în mod greșit că respectiva obligație a fost respectată, raportat la împrejurările cauzei, în contextul în care Comisia nu a redat considerațiile juridice care au prezentat o importanță esențială în economia Deciziei (UE) 2017/652, și, mai mult, și-a modificat fundamental poziția anterior exprimată, fără a preciza care sunt acele evoluții intervenite de natură să justifice modificarea poziției.
               
            
                  
                     C.
                  
               
               
                  
                     Neregularități de procedură de natură să aducă atingere intereselor recurentului
                  
                  Prin faptul că, în cadrul fazei orale a procedurii în cauza T-391/17, discuțiile s-au concentrat, la solicitarea Tribunalului, numai pe aspecte de admisibilitate a acțiunii în anulare, în vreme ce, în cadrul hotărârii pronunțate, această instanță a abordat exclusiv aspecte privind fondul, regularitatea procedurii a fost afectată.